钦定古今图书集成/明伦汇编/皇极典/第175卷 > 夏后氏
## 钦定古今图书集成/明伦汇编/皇极典/第175卷 > 夏后氏

### 帝禹受虞禅即天子位〈按据五帝三王之说则夏殷周例俱当称王史记唯周本 纪称王夏殷俱仍称帝今亦从其旧云〉按书经大禹谟曰若稽古大禹曰文命敷于四海祗

承于帝曰：“后克艰厥后，臣克艰厥臣，政乃乂，黎民敏
德。”帝曰：“俞！允。若兹嘉言，罔攸伏。野无遗贤，万邦咸宁。
稽于众，舍己从人，不虐无告，不废困穷，惟帝时克。”《益》
曰：“都，帝德广运，乃圣乃神，乃武乃文，皇天眷命，奄有
四海，为天下君。”禹曰：“惠迪吉，从逆凶，惟影响。”《益》曰：“吁！
戒哉！儆戒无虞，罔失法度，罔游于逸，罔淫于乐。任贤
勿贰，去邪勿疑，疑谋勿成，百志惟熙。罔违道以千百
姓之誉，罔咈百姓以从己之欲。无怠无荒，四夷来王。”
禹曰：“于！帝念哉！德惟善政，政在养民。水火金木土谷，
惟修正德，利用厚生，惟和。九功惟叙，九叙惟歌。戒之
用休，董之用威，劝之以《九歌》，俾勿坏。”帝曰：“俞。地平天
成，六府三事，允治，万世永赖，时乃功。”帝曰：“格，汝禹！朕
宅帝位三十有三载，耄期倦于勤，汝惟不怠，总朕师。”
禹曰：“朕德罔克，民不依。皋陶迈种德，德乃降，黎民怀
之。帝念哉！念兹在兹，释兹在兹，名言兹在兹，允出兹
在兹，惟帝念功。”帝曰：“皋陶，惟兹臣庶，罔或干予正。汝
作士，明于五刑，以弼五教。期于予治，刑期于无刑，民
协于中，时乃功。懋哉！”皋陶曰：“帝德罔愆，临下以简，御
众以宽，罚弗及嗣，赏延于世。宥过无大，刑故无小。罪
疑惟轻，功疑惟重。与其杀不辜，宁失不经。好生之德，
洽于民心，兹用不犯于有司。”帝曰：“俾予从欲以治，四
方风动，惟乃之休。”帝曰：“来！禹！洚水警予成允成功，惟
汝贤。克勤于邦，克俭于家。不自满假，惟汝贤。汝惟不
矜，天下莫与汝争能。汝惟不伐，天下莫与汝争功。予
懋乃德，嘉乃丕绩。天之历数在汝躬，汝能陟元后？人
心惟危，道心惟徽，惟精惟一，允执厥中。无稽之言勿
听，弗询之谋勿庸。可爱非君，可畏非民，众非元后何
戴后非众罔与守邦。钦哉！慎乃有位，敬修其可愿，四
海困穷，天禄永终。惟口出好兴戎，朕言不再。”禹曰：“枚
卜功臣，惟吉之从。”帝曰：“禹官占，惟先蔽志，昆命于元
龟，朕志先定，询谋佥同，鬼神其依。龟筮协从，卜不习
吉。”禹拜稽首固辞。帝曰：“毋惟汝谐。”正月朔旦，受命于
神宗，率百官，若帝之初。

〈疏〉“舜即政三十三年，命禹代己，禹辞不获免，乃以明年正月朔旦，受终事之命于舜神灵之宗庙，总率百官，顺帝之初摄故事。”言与舜受禅之初，其事悉皆同也。

按《史记夏本纪》：帝舜荐禹于天为嗣。十七年帝舜崩三年丧毕，禹辞避舜之子商均于阳城。天下诸侯皆
去商均而朝禹，禹于是遂即天子位，南面朝天下。
按《竹书纪年》，“帝禹元年壬子，帝即位，居冀，颁夏时于
邦国。”

### 帝启继世即天子位

按《史记夏本纪》：帝禹立，举益任之政。十年，帝禹东巡
狩，至于会稽而崩，以天下授益。三年之丧毕，益让帝
禹之子启，而避居箕山之阳。禹子启贤，天下属意焉。
及禹崩，虽授益，益之佐禹日浅，天下未洽，故诸侯皆
去益而朝启，曰：“‘吾君，帝禹之子也’。于是启遂即天子
之位，是为夏后帝启。”

按《竹书纪年》：“帝启元年癸亥，帝即位于夏邑，大飨诸
侯于钧台。”诸侯从帝归于冀都，大飨诸侯于璿台。

### 帝太康以帝启子即天子位

按：《史记夏本纪》：“帝启崩，子帝太康立。”

按《竹书纪年》：“帝太康元年癸未，帝即位，居斟𬩽。”

### 帝仲康以帝太康弟即天子位

按《史记夏本纪》：“帝太康失国，昆弟五人须于洛汭，作
《五子之歌》。太康崩，弟中康立，是为帝中康。”

按《竹书纪年》：“帝仲康元年己丑，帝即位，居斟𬩽。”
按郑樵《通志三王纪》：“帝太康尸位，以逸豫灭厥德，黎
民咸贰。乃盘游无度，畋于有洛之表，十旬弗反。有穷
后羿距之于河。厥弟五人，御其母，徯于洛之汭，述大
禹之戒，而作《五子之歌》。羿之祖世为射官，天子赐之
弓矢，使司射，夏之衰也，自鉏迁于穷石，号有穷氏。太
康不”得入国，羿遂废之，立其弟仲康。

### 帝相以帝仲康子即天子位

按：《史记夏本纪》：“帝中康崩，子帝相立。”

按：《竹书纪年》：“帝相元年戊戌，帝即位，居商。”

### 帝少康中兴灭过戈即天子位

按《左传哀公元年》：“伍员曰：‘昔有过浇杀斟灌以伐斟
𬩽，灭夏后相。后缗方娠，逃出自窦，归于有仍，生少康
焉，为仍牧正。惎浇能戒之，浇使椒求之，逃奔有虞，为
之庖正，以除其害。虞思于是妻之以二姚，而邑诸纶。
有田一成，有众一旅，能布其德而兆其谋，以收夏众，
抚其官职。使女艾谍浇，使季杼诱豷，遂灭过戈，复禹’”
之绩。祀夏配天，不失旧物。

按：《史记夏本纪》：“帝相崩，子帝少康立。”

按《竹书纪年》：“帝少康元年丙午，帝即位，诸侯来朝。”

### 帝予以帝少康子即天子位

按：《史记夏本纪》：“帝少康崩，子帝予立。”〈按予一作杼〉
按《竹书纪年》：“帝杼元年己巳，帝即位，居原。”

### 帝槐以帝予子即天子位

按：《史记夏本纪》：“帝予崩，子帝槐立。”〈按槐一作芬〉
按《竹书纪年》：“帝芬元年戊子，帝即位。”

### 帝芒以帝槐子即天子位

按：《史记夏本纪》：“帝槐崩，子帝芒立。”

按《竹书纪年》：“帝芒元年壬申，帝即位，以元珪宾于河。”

### 帝泄以帝芒子即天子位

按：《史记夏本纪》：“帝芒崩，子帝泄立。”

按：《竹书纪年》：“帝泄元年辛未，帝即位。”

### 帝不降以帝泄子即天子位

按：《史记夏本纪》：“帝泄崩，子帝不降立。”

按：《竹书纪年》：“帝不降元年，己亥，帝即位。”

### 帝扄以帝不降弟即天子位按史记夏本纪帝不降崩弟帝扄立按竹书纪年帝扄元年戊戌帝即位

### 帝廑以帝扄子即天子位按史记夏本纪帝扄崩子帝廑立按竹书纪年帝廑元年己未帝即位居西河

### 帝孔甲以帝不降子即天子位

按《史记夏本纪》：“帝廑崩，立帝不降之子，是为帝孔甲。”
按《竹书纪年》，帝孔甲元年乙巳，帝即位，居西河。

### 帝皋以帝孔甲子即天子位

按：《史记夏本纪》：“帝孔甲崩，子帝皋立。”〈按皋一作昊〉
按：《竹书纪年》：“帝昊元年庚辰，帝即位。”

### 帝发以帝皋子即天子位

按：《史记夏本纪》：“帝皋崩，子帝发立。”

按：《竹书纪年》：“帝发元年乙酉，帝即位。”

### 帝履癸以帝发子即天子位

按：《史记夏本纪》：“帝发崩，子帝履癸立，是为桀。”